UEA kaŝas informojn pri siaj fondaĵoj
#000000
UEA ĵus dissendis gazetaran komunikon kun la titolo ”2019: nova rekordo ĉe donacoj por UEA”. Efektive tamen la suma kvanto de donacoj al la asocio ŝrumpis, sed ial la estraro ne raportis pri la fondaĵoj. Ĝenerale ne klaras, kion UEA faras per siaj fondaĵoj, ĉar la komitato ne plu ricevas informojn pri tio.
#000001
En sia gazetara komuniko pri asertata donacrekordo UEA elektis listigi nur la donacojn al la ĝenerala kaso de la asocio. Tamen la plej granda parto de la donacoj al UEA estas destinita por specifaj celoj, nome fondaĵoj kaj diversaj kampanjoj, kaj tial tute ne pasas tra la ĝenerala kaso.
#000002
Ekzemple en 2019, laŭ informoj publikigitaj en la rubriko Oficiala Informilo de la revuo Esperanto, UEA ricevis donace 54.577 eŭrojn. El tio nur 14.855 eŭroj trafis en la ĝeneralan kason, sed ĝuste pri tiu sumo UEA elektas fanfaroni kiel pri "rekordo".
#000003
Efektive kreskis la sumo de donacoj al la ĝenerala kaso, kompare kun la du antaŭaj jaroj. La gazetara komuniko ne mencias, ke en tiuj jaroj venis multe pli da donacoj kun specife indikita celo.
#000004
La suma kvanto de la donacoj en tiuj jaroj, laŭ informoj aperintaj en Oficiala Informilo, estis almenaŭ 68.923 eŭroj en la jaro 2018, kaj almenaŭ 57.102 eŭroj en la jaro 2017. Do en ambaŭ jaroj la sumo de la donacoj estis klare pli alta ol en la "rekorda" 2019.
#000005
En la gazetara komuniko UEA raportas ankaŭ, ke en la jaro 2012 la ĝenerala kaso de la asocio ricevis donace nur 1.446 eŭrojn. Tamen en la sama jaro la ĝeneralan kapitalon de la asocio trafis pliaj 125.000 eŭroj, kiujn ĉefe konsistigis la heredaĵo de Adriana Middelkoop.
#000006
El aldonaj 50.000 eŭroj de la sama heredaĵo oni formis specialan fondaĵon por la Amsterdama katedro pri interlingvistiko kaj Esperanto.
#000007
Se rigardi la unuopajn fondaĵojn, al kiuj UEA kolektas donacojn, oni povas konstati, ke ekzemple fondaĵo Canuto, kies celo estas helpi aktivajn esperantistojn en ekonomie malfortaj landoj membriĝi al la asocio, en 2019 ne estis aparte vigle subtenata. Kompare kun la bela sumo 10.559 eŭroj en 2018, en la pasinta jaro fondaĵo Canuto ricevis nur 4.363 eŭrojn.
#000008
Por la konto Informado la asocio, laŭ ciferoj aperintaj en Oficiala Informilo, en 2019 ricevis sume 1.984 eŭrojn. La tuta sumo estis celita por informado dum la pola rokfestivalo, pri kiu Libera Folio raportis. En la antaŭa jaro la sama konto ricevis donace 4.762 eŭrojn.
#000009
Multe malkreskis ankaŭ la sumo de la donacoj por la Amsterdama katedro pri interlingvistiko kaj Esperanto, kiun UEA plu subvencias. La sumo de la donacoj en 2019 estis proksimume 11.000 eŭroj, dum en la antaŭaj du jaroj la katedro ricevis sume 49.000 eŭrojn. La ĉefaj donacintoj tiam estis Esperanto Nederland kaj Esperantic Studies Foundation. (La Oficiala Informilo ne detalis, kiom el la sumo estis donita en 2017 kaj kiom en 2018.)
#000010
Se detali ankaŭ pozitivajn atingojn, la konto Afriko en la jaro 2019 ricevis entute 9.100 eŭrojn, preskaŭ duoble pli ol en 2018, kiam la sumo estis 4.864 eŭroj. Tiu tamen estis preskaŭ la sola konto, en kiu la sumo de la donacoj en la "rekorda jaro" 2019 efektive estis klare pli alta ol en 2018.
#000011
Ne estas tute facile sekvi la financojn de la fondusoj de UEA. Jam meze de la 1990-aj la komitato decidis, ke pri la fondaĵoj estu faritaj apartaj spezokontoj kaj buĝetoj por aprobo de la komitato, konforme al la Ĝenerala regularo de UEA. Tamen de kelkaj jaroj la komitato ne plu ricevas detalajn informojn pri la spezoj de la fondaĵoj.
#000012
Lastfoje la estraro prezentis la kutiman dokumenton pri la efektivaj enspezoj kaj elspezoj de la fondaĵoj en julio 2017, tuj antaŭ la kunsido de la komitato de la asocio en la UK en Seulo. La dokumento Spezoj de UEA-fondaĵoj montras la efektiviĝintajn en- kaj elspezojn ĝis 2016, kaj buĝetojn de la fondaĵoj por la jaroj 2017 kaj 2018. La komitato de UEA en Seulo cetere rifuzis la proponitan buĝeton de la asocio.
#000013
En 2018 la estraro donis al la komitato informojn pri la ekonomio de la fondusoj en nova formo. La dokumento denove estis prezentita en la lasta momento antaŭ la kunsido de la komitato, ĉi-foje la 23-an de julio.
#000014
En la novstila dokumento kun la titolo Fondaĵoj – buĝeto 2018 la komitatanoj povis legi, ke ”kunlige kun la streboj plisanigi la financojn de UEA, la Estraro decidis ŝanĝi la prezenton de la buĝeto de la fondaĵoj por videbligi ilian rilaton al la Strategia Laborplano kaj ĝiaj kvar ĉefaj agadkampoj”.
#000015
Tamen, spite la novan aranĝon, la dokumento efektive prezentas neniajn novajn informojn pri la en- kaj elspezoj de la fondaĵoj de UEA. Same kiel unu jaron pli frue, eblas legi la efektivan rezulton de la jaro 2016, sed nur buĝetojn por 2017-2018. Mankis propono de buĝeto por la jaro 2019.
#000016
En la UK en Lahtio en julio 2019 la komitato jam tute ne ricevis ajnajn dokumentojn pri la spezoj aŭ financa stato de la fondaĵoj. Tio signifas, ke la fondaĵoj dum pluraj jaroj efektive estas uzataj sen la aprobo de la komitato, kio laŭ la ĝenerala regularo ne estas permesita.
#000017
En la ĵusa gazetara komuniko pri "rekordaj" donacoj al UEA la estraro denove decidis tute forgesi pri la fondaĵoj de la asocio. Supozeble tio estas sekvo de la strebado ”prezenti pli aktivan kaj entuziasmiga bildon pri UEA”, kio laŭ la dokumento ”Fondaĵoj – buĝeto 2018” estas ”ŝlosila por la kreskigo de nia membraro kaj la varbado de pliaj donacoj”.
#000019
Ĉu la kreskigo de la membraro dum la jaro 2019 sukcesis, ni tamen ne scias. Ankaŭ pri tio neniaj ciferoj ĝis nun estis publikigitaj, kvankam en antaŭaj jaroj oni regule raportis pri la evoluo de la membronombro dum la tuta jaro.
#000020
UEA elspezas milojn por informado sen rezulto
#000022
Nova malrekordo: UEA plu ŝrumpas
#000023
Fek al tiu "Civito." La vero mem jam sufiĉe valoras.
#000030
Ĉar la komitato ne ricevis spezokontojn kaj buĝetojn de la fondaĵoj, ĝi ankaŭ ne povis aprobi ajnajn elspezojn el la fondaĵoj.
#000036